Apple a lansat ieri si noul procesor M4, introdus pe noile tablete iPad Pro de 11 si 13 inch. Acest nou CPU este realizat pe 3nm si aduce in total 20 de nuclee.
Asadar, noul M4 realizat pe 3nm la TSMC si inglobeaza 28 miliarde de tranzistori, iar din cele 20 de nuclee, 10 sunt pentru CPU si 10 pentru GPU. Din cele 10 nuclee CPU, 4 sunt pentru performanta si 6 pentru eficienta energetica. Comparativ cu iPad Pro generatia anterioara cu M2, noul M4 este cu 50% mai performant.
Si pentru ca AI-ul nu doarme si ne-a zapacit pe toti de cap, Apple a integrat Neural Engine si poate realiza 38 de trilioane de operatiuni pe secunda, depasind astfel orice PC de pe piata cu functii AI. Neural Engine a fost implementat pentru prima data pe procesorul A11 Bionic, adica pe iPhone X in 2017.
S-au adus schimbari si la codecuri, iar M4 suporta AV1, H.264, HEVC, ProRes si pentru ca are un GPU puternic suporta si ray tracing, la fel ca M3. Deci nu doar ca iPad Pro 2024 este o tableta gandita pentru productvitate, dar te poti juca pe ea in voie.